**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas un Svētā Krēsla līguma 12.panta pirmās daļas c) apakšpunktā Latvijas Republikai ir noteikts pienākums piedalīties Aglonas Svētvietas, ņemot vērā Aglonas Svētvietas starptautisko statusu kā lūgšanu, svētceļojumu un dažādu pastorālu pasākumu vietu un ievērojot spēkā esošos likumus, uzturēšanas izmaksu segšanā saistībā ar valsts nozīmes pasākumiem.  Līdz ar to valsts pienākumos ietilpst nodrošināt iespēju robežās Aglonas Svētvietā esošo objektu uzturēšanās izmaksu segšanu saistībā ar valsts nozīmes pasākumiem.  Pēdējos gados ir aktualizējies jautājums par svētceļnieku izmitināšanu Vissvētākās Jaunavas Marijas Debesīs uzņemšanas svētku (turpmāk – svētki) laikā Aglonas Katoļu ģimnāzijas ēkā. Valsts ugunsdzēsības un glābšanas dienests (turpmāk – VUGD), veicot pārbaudes pirms svētkiem, konstatēja, ka Aglonas katoļu ģimnāzijas ēkas jumta konstrukcija un augšējo stāvu pārsegumu konstrukcijām ir neapmierinošs stāvoklis. Jumta bojājumu rezultātā lietus nodara nopietnus bojājumus ēkas sienām un koka pārsegumiem. Līdz ar to VUGD aizliedza izmitināt svētceļniekus Aglonas Katoļu ģimnāzijas ēkā, jo tas rada draudus svētceļnieku drošībai.  VUGD par Aglonas Katoļu ģimnāzijas ēkas neapmierinošo un normatīvajiem aktiem neatbilstošo situāciju informēja gan reliģisko organizāciju „Aglonas bazilikas draudze”, gan Tieslietu ministriju (VUGD 2012.gada 7.septembra vēstule Nr.22-1.18/1377; 2014.gada 11.jūnija vēstule Nr.22-1.25/928). Papildus tam Aglonas novada domes būvvalde 2014.gada 19.marta vēstulē Nr.3-4/404 par ēkas stāvokli, kas tika adresēta Tieslietu ministrijai informēja, ka Aglonas novada būvvalde apsekoja Aglonas Katoļu ģimnāzijas ēku un konstatēja, ka ēkas stāvoklis ir slikts un tās turpmāka ekspluatācija apdraud cilvēku drošību.  Ņemot vērā Aglonas Katoļu ģimnāzijas ēkas slikto stāvokli, svētkos, kas norisinājās 2014.gadā, tika aizliegts izmitināt svētceļniekus Aglonas Katoļu ģimnāzijas ēkā, kā rezultātā radās problēma ar svētceļnieku izmitināšanu svētku laikā.  Likuma „Par starptautiskas nozīmes svētvietu Aglonā” 6.panta ceturtais punkts noteic, ka Aglonas svētvietas finansu līdzekļus veido valsts budžeta līdzekļi ar valsts nozīmes pasākumiem saistīto izdevumu segšanai. Savukārt Latvijas Republikas un Svētā Krēsla 12.panta pirmās daļas c) apakšpunkts noteic, ka, ņemot vērā Aglonas Svētvietas starptautisko statusu kā lūgšanu, svētceļojumu un dažādu pastorālu pasākumu vietu un ievērojot spēkā esošos likumus, Latvijas Republika uzņemas pienākumus piedalīties Svētvietas uzturēšanas izmaksu segšanā saistībā ar valsts nozīmes pasākumiem.  Ņemot vērā minēto, lai izpildītu Latvijas Republikas uzņemtās saistības, kuras paredz Latvijas Republikas un Svētā Krēsla līgums, kā arī, lai novērstu Aglonas katoļu ģimnāzijas ēkas jumta bojājumus un varētu izmitināt svētceļniekus svētku laikā, kā arī nodrošinātu drošu un normatīvajiem aktiem atbilstošu skolēnu un pedagogu atrašanos Aglonas katoļu ģimnāzijas ēkā, no valsts budžeta programmas „Līdzekļi neparedzētiem gadījumiem” ir nepieciešams piešķirt finansējumu 43 934 *euro* apmērā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā dzīvojošie katoļu konfesijai piederīgie. Saskaņā ar reliģiskās organizācijas „Rīgas Metropolijas Romas katoļu kūrija” publiski sniegto informāciju Latvijā ir aptuveni 500 000 katoļu konfesijas piekritēju. Saskaņā ar presē norādīto informāciju, 2013. gadā svētkus apmeklēja ap 115 000 cilvēku. Informējam, ka nav veikti pētījumi un statistikas apkopojumi par precīzu svētku apmeklētāju skaitu un konfesionālo piederību.  Aglonas katoļu ģimnāzijas izglītojamie, pedagogi un citas personas, kuras apmeklē Aglonas katoļu ģimnāziju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2014. gadu | izmaiņas, salīdzinot ar 2014. gadu | izmaiņas, salīdzinot ar 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 43 934 |  |  |  |
| 2.1. valsts pamatbudžets |  | 43 934 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -43 934 |  |  |  |
| 3.1. valsts pamatbudžets | 0 | -43 934 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
|  | 0 | 0 | 0 |
| 43 934 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu drošu svētceļnieku izmitināšanu Vissvētākās Jaunavas Marijas Debesīs uzņemšanas svētkos, ir nepieciešama Aglonas Bazilikas Svētceļnieku ēkas A.Broka ielā 6 jumta vienkāršotā renovācija.  Romas katoļu baznīcas Rēzeknes-Aglonas diecēzei nepieciešami papildus finanšu līdzekļi **43 934 *euro*** apmērā jumta skārda un citu renovācijai nepieciešamo materiālu iepirkšanai saskaņā ar SIA Vilards iesniegto tāmi.  Aglonas Bazilikas Svētceļnieku ēkas A.Broka ielā 6 jumta renovācijas tāme pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV, V, VI sadaļa – projekts šīs jomas neskar.*

Iesniedzējs:

Tieslietu ministrs Dz.Rasnačs

05.12.2014., 10:16

941

D.Voitiņa

67046135, [Dana.Voitina@tm.gov.lv](mailto:Dana.Voitina@tm.gov.lv)